
U   I M E   R E P U B L I K E   H R V AT S K E

R J E Š E N J E
	
 	Općinski sud u Kutini, po sutkinji Andreji Ivančić Podoreški, u ovršnom predmetu ovrhovoditelja Croatia osiguranja d.d., OIB: 26187994862, Zagreb, V. Jagića 33, zastupanog po punomoćniku Igoru Hrabaru, odvjetniku u Odvjetničkom društvu Hrabar & partneri iz Zagreba, protiv ovršenika Maria Jovanovića, OIB: 30041459133, 30890 Barsinghausen, Schwarzenknechtstrasse 22, Njemačka, radi ovrhe, 3. srpnja 2026.

r i j e š i o   j e

I. Ovrha određena rješenjem o ovrsi Općinskog suda u Kutini, poslovni broj Ovr-175/2022. od 2. svibnja 2022., se obustavlja.

II. Nalaže se zemljišnoknjižnom odjelu ovoga suda u Novskoj, da izvrši brisanje zabilježbe ovrhe na nekretninama upisanim u zk.ul. broj 3452 k.o. Novska, kčbr. 2332 Ulica Ivana Gundulića površine 661 m² (dvorište površine 462 m², kuća kbr. 5 površine 111 m², dvorišna zgrada površine 88 m²), određeno rješenjem zemljišnoknjižnog odjela u Novska, poslovni broj Z-3193/2022 od 31. svibnja 2022., temeljem rješenja o ovrsi Općinskog suda u Kutini, poslovni broj Ovr-175/2022. od 2. svibnja 2022., sve nakon pravomoćnosti ovog rješenja.

      Obrazloženje

1. Podneskom od 1. lipnja 2026. ovrhovoditelj je obavijestio ovaj sud da povlači prijedlog za ovrhu u ovom predmetu, budući je u cijelosti prodao svoj suvlasnički dio ovršeniku i nema više pravni interes za vođenje ovog postupka..

2. Slijedom navedenog, sud je stoga temeljem odredbe članka 40. stavak 1. i 2. Ovršnog zakona (Narodne novine broj: 112/12, 25/13, 93/14, 55/16, 73/17, 131/20 i 114/22) utvrdio da se prijedlog za ovrhu smatra povučenim, te da se ovrha u ovom predmetu obustavlja, te je određeno brisanje zabilježbe ovrhe koja je upisana na predmetnim nekretninama rješenjem zemljišnoknjižnog odjela Kutina, broj Z-6229/2024 od 12. studenog 2024., temeljem rješenja o ovrsi Općinskog suda u Kutini, poslovni broj Ovr-622/2024 od 12. studenog 2024.






3. Radi navedenog, odlučeno je kao u izreci.


U Kutini, 15. lipanj 2026. 

Sutkinja:
Andreja Ivančić Podoreški 























Uputa o pravnom lijeku: Protiv ovog rješenja nezadovoljna stranka ima pravo žalbe u roku od 8 dana od dana dostave rješenja. Žalba se podnosi ovom sudu pisanim putem u tri primjerka o kojoj odlučuje nadležni županijski sud.

